钦定古今图书集成/理学汇编/学行典/第140卷 > 朱子全书 > 《答陈安卿》
## 钦定古今图书集成/理学汇编/学行典/第140卷 > 朱子全书 > 《答陈安卿》

问：“君子于其所当怒者，正其盛怒之时，忽有当喜事
来，则如何应？将应怒了而后应喜耶？抑中闲且辍怒，
而应喜喜了，又结断所怒之事耶？抑当权其轻重也？”
曰：“喜怒迭至，固有轻重，然皆自然而应，不暇权也。但
有所养，则其所应之分数缓急，不失轻重之宜耳。”

又

问：“贫者举事，有费财之浩瀚者，不能不计度繁约而
为之裁处，此与《正义》‘不谋利’意相妨否？窃恐谋利者，
是做这一事，更不看道理合当如何。只论利便于己，
与不利便于己。得利便则为之，不得则不为。若贫而
费财者，只是目下恐口足不相应，因斟酌裁处而归
之中，其意自不同否？”曰：“当为而力不及者，量宜处，乃”
是义也。力可为而计费吝惜，则是谋利而非义矣。